**Seznam in napotki za delo 2. c** 4. 5. – 8. 5. 2020

**Dragi učenci!**

**Upam, da ste počitnice lepo preživeli.**

**Začenja se že 7. teden učenja na daljavo. Ta teden bo športni dan.**

**Maja bo tudi nekaj ocenjevanja, vendar imate v 2. ocenjevalnem obdobju k sreči že vsi ocene pri SLJ, MAT, SPO in GUM. Obvezno morate pridobili le oceno pri ŠPO in LUM.**

**Pravijo, da naj bi se maja vrnili v šolo.**

**Do takrat vas lepo pozdravljam!**

**učiteljica Damjana Trobec**

* **Naloge opravljajte** po delih - **vsak dan nekaj.** Lahko tudi po urniku.
* Do naslednjega ponedeljka mi razpredelnico **pošljite** ali samo zapišite, da je otrok opravil naloge (oz. katerih ni) ter naloge, ki jih bom v napotkih označila z rdečo, na moj e-naslov [**damjana.trobec@guest.arnes.si**](mailto:damjana.trobec@guest.arnes.si)**.** Lahko mi pošljete tudi druge *utrinke* o šolskem delu in prostem času.

**SLOVENŠČINA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Pisana črka F | LB 112, 113; SLJ drevesni zv. |  |
| Burja | Berilo / priloga |  |
| Ob potoku – *2 uri* | SLJ/69, SLJ drevesni zv. |  |
| Šivilja in škarjice – *2 uri* | SPO zvezek, priloga |  |

**SPOZNAVANJE OKOLJA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Mešam snovi | SPO/97, MKPO/18 |  |
| Ločujem snovi | SPO/97, MKPO/19 |  |
| Spreminjanje snovi | SPO/98 |  |

**MATEMATIKA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Odštevam dvomestna števila do 100 | MAT/12, 13 |  |
| Računam do 100 | MAT/14, 15, MAT zvezek |  |
| Tehtam | MAT/23 |  |

**GLASBENA UMETNOST**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Pesem: Rac, rac, racman | GUM 28, priloga |  |

**LIKOVNA UMETNOST**

|  |  |  |
| --- | --- | --- |
| **Tema** | **Pripomočki** | **Opravljeno ✓** |
| Ustvarjanje z naravnimi materiali (mandala) | naravni materiali |  |

**ŠPORT**

|  |  |  |
| --- | --- | --- |
| **Tema** | **Pripomočki** | **Opravljeno ✓** |
| Preigravanje žoge z nogo | žoga |  |
| Obvladovanje žoge z nogo | žoga |  |

**ŠPORTNI DAN: POHOD** *1 dan* Pošlji.

**SPOZNAVANJE OKOLJA**

Mešam snovi SPO DZ/97 MKPO/18

* **SPO DZ/97:** Preberi in si oglej poskuse na slikah.
* **Poskusi MKPO/18**

Poglej, kaj od naštetega za poskuse imaš doma. Če česa nimaš, tiste poskuse izpusti. Pripravi si potrebno:

* kozarčke z vodo,
* ostale snovi (cedevito, kakav, olje, sladkor, zemljo, tekoče milo),
* žličko.

Opiši snovi: barva, vonj, je trdna ali tekoča.

Primerno zaščiti prostor oz. delaj na površinah, kjer ne bo škode, če se kaj polije.

Pred mešanjem naslednjih dveh snovi žličko očiti.

Snovi in zmesi ne okušaj, da pomotoma ne zaužiješ katere, ki ni primerna za uživanje.

Preden boš poskus naredil, najprej **napovej**, kaj se bo zgodilo. V kozarček, kjer piše NAPOVED, nariši, kaj **misliš**, da se bo zgodilo.

Nato **preizkusi.** Pomešaj in v kozarček, nad katerim piše UGOTOVITEV, nariši, kaj se je **zgodilo**.

Katere tvoje napovedi so enake kot ugotovitve in katere se razlikujejo?

**Ugotovitve:** *Nekatere snovi se med seboj mešajo. Katere?*

*Nekatere snovi se med seboj ne mešajo. Katere?*

*Nekaterim snovem se lastnosti pri mešanju z drugimi snovmi spremenijo. Katerim?*

*Nekaterim snovem se lastnosti pri mešanju z drugimi snovmi ne spremenijo. Katerim?*

* *Zrnca cedevite se v vodi raztopijo. Voda se obarva.*
* *Olje se ne zmeša z vodo. Kje vidiš olje, zgoraj ali spodaj?...*

**Ločujem snovi** DZ/97 MKPO/19

* **SPO DZ/97**

Zadnjič smo mešali snovi. Danes bomo spoznali nekaj **načinov ločevanja** snovi v zmeseh.

**PRECEJANJE**: Zanj potrebuješ **cedilo**. Neraztopljena snov ostane na cedilu.

**PRESEJANJE**: Zanj potrebuješ **sito**. V situ (na mrežici) ostane snov, katere delci so večji od luknjic v situ.

**PREBIRANJE**: Prebiraš **z rokami**. Na primer: iz zmesi fižola in riža pobereš fižol.

**LOČEVANJE Z MAGNETOM**: Z **magnetom** si pri ločevanju pomagaš, kadar je ena od snovi v zmesi takšna, da jo magnet privlači.

**Kaj misliš?** Lahko sito uporabiš kot cedilo in cedilo kot sito?

V **SPO DZ/97** si oglej, kako so ločevali (spodaj).

* **MKPO/19**

1. naloga

Napovej, kaj misliš. Boš snovi lahko ločil ali ne?

V stolpec, kjer te sprašujejo, kako boš ločil snovi, zapiši, kaj misliš. Lahko tudi narišeš pripomoček za ločevanje (cedilo, magnet, sito, roko), če ti je tako lažje.

2. naloga

Preberi navodilo.

**Naredi poskuse** (prej pripravi vse pripomočke in zaščiti prostor).

Ugotovitve zapiši v preglednico.

Lahko kakšno zmes ločiš na več načinov? Ali katere zmesi ne moreš ločiti?

**Zaključek:** *Nekatere snovi iz zmesi lahko ločimo, drugih ne moremo. Načini ločevanja so različni.*

**Spreminjanje snovi** DZ/98

**Preberi** si besedilo v **DZ/98.**

Lahko narediš **raziskovalno akcijo** po stanovanju (mogoče v shrambi, hladilniku, nahrbtniku z izleta in preveriš, če se je kaj spremenilo tako, da lahko dobi prostor kje drugje (na kompostu, med odpadki).

Če želiš, lahko narediš kakšen **poskus**:

* Daš košček kruha v plastično vrečko ali kozarec za vlaganje in ga zapreš.
* Odložiš košček kruha nekam na polico.
* Odtrgaš malo trave in jo pustiš par dni nekje, kjer večkrat posije sonce. Ponoči, ko je več vlage, jo umakni nekam na suho).
* Pustiš košček čokolade na toplem (mogoče zunaj na soncu) in ga čez nekaj čaša potipaš. Kakšen je?

**Nevarne snovi**

Nekatere snovi so nevarne, škodljive zdravju ali zelo strupene in lahko celo povzročijo smrt, če bi jih zaužili. Zato moramo z njimi zelo pazljivo ravnati in jih umakniti iz dosega malih otrok, ki še nimajo dovolj izkušenj, ne poznajo nevarnosti in ne razumejo znakov na embalaži.

Zelo **nevarno** je, če nevarne snovi shranjujemo v **neoriginalni** **embalaži**. Npr. nalijemo čistilo v plastenko od pijače. Nekdo misli, da je noter pijača in ponesreči popije.

O nevarnih snoveh in tudi drugih nevarnostih se lahko odlično poučiš tudi v filmih o Napu. Animirani filmu o Napu so poučni in humorni. Na srečo Napo in ostali liki niso živi, sicer marsikatere situacije ne bi preživeli ali pa bi imeli hude posledice.

<https://www.napofilm.net/sl/napos-films/films>

Tule si oglej o nevarnih snoveh in spoznaj znake, ki jih označujejo:

<https://www.napofilm.net/sl/napos-films/napo-danger-chemicals>

**SLOVENŠČINA**

**Pisana črka F**  drevesni zvezek; LB/112, 113

**Črko F** piši (kot v šoli) najprej:

- s prstom po zraku, mizi,

- z nogo po tleh,

- v zdrob, po tabli – če imaš.

* ***Poteznost*** *vam v LB nakazuje* ***pikica*** *(začetek)* ***in puščica*** *(smer).*
* <https://www.lilibi.si/solska-ulica/slovenscina/dezela-abc/pisane-crke>
* <https://nasaulica.si/datoteke/Prikaz_pisanja_crk/story_html5.html>

Nato piši na večji list z različnimi pisali (svinčnik, barvica, flomaster, flomaster).

Vadi tudi v navaden SLJ zvezek, če ga imaš doma, kot vadimo v šoli.

List shrani, če ti ostane prostor, za naslednje črke. ***Za vse črke veljajo zgornja navodila.***

* Drevesni zvezek: - 1 vrsto velike in 1 male črke F
* LB 112, 113: Reši. **Črka F je velika in sega v korenine, deblo in krošnjo!**

**Burja** Berilo/43, *Rokus berilo/13 – na Lilibi, priloga*

Poglej skozi okno, kakšno je **vreme.** *Opomba: V 2.c smo že brali pesem pred LUM, ker smo na to temo ustvarjali.*

Spomni se vremenskih znakov in opiši današnje vreme. Ali kaj piha? Burja najbrž ne. Kaj je burja?

**Berilo:**

1. Preberi pesem Burja glasno in tiho. Lahko ti jo še kdo prebere.

2. Povej, kaj se dogaja v vsaki kitici.

Pesem pripoveduje otrok ali odrasel?

V kateri kitici je dogajanje v hiši? Kaj se zgodi? *V 3. kitici otrok prevrne stol in se nanj kregajo.*

Spomni se, kdaj se nate kregajo in zakaj?

3. Beri pesem večkrat glasno, da bo branje čimbolj tekoče. Poskusi brati doživeto.

**Ob potoku** *2 uri*SLJ/69, SLJ drevesni zvezek

Kam ste se ali se boste odpravili na športni dan? Se je ob tem kaj zanimivega zgodilo?

* **SLJ 69: 1. Oglej si** ob slikah, kaj se je dogajalo družini na sprehodu.

Se je tudi vam že kdaj kaj podobnega zgodilo?

**2. Ustno odgovori** na vprašanja s celimi povedmi.

* **SLJ drevesni zvezek: Opiši dogajanje** na slikah:

- lahko z odgovori na vprašanja ali oblikuješ svoje povedi

- na koncu lahko dodaš svoj zaključek (ki ga ni na sliki)

- naslov napiši Ob potoku

- piši z nalivnikom z malimi tiskanimi črkami (ne s pisanimi!)

**Šivilja in škarjice** *2 uri* SPO zvezek, priloga

**1. Ponovi verze** iz pravljice z ure GUM prejšnjega tedna (po navodilih pri GUM).

OJ, BOGDANKA, OJ BOGDANKA,

BEŽITE, UREŽITE,

ŠKARJICE HRUSTALKE.

**2. Prisluhni** pravljici ŠIVILJA IN ŠKARJICE. *Nekateri ste že pri GUM.*

<https://www.youtube.com/watch?v=l_GLhXv0kIQ> (Bere Pavle Ravnohrib.)

Če imaš doma slikanico, si oglej ilustracije. Lahko jo prebereš ali ti jo kdo drug prebere.

3. Spomni se **značilnosti pravljice** (zapisani so v SLJ zv., lahko si ogledaš predstavitev - priloga).

Katere najdeš v pravljici Šivilja in škarjice?

4. V SPO zvezek **ilustriraj** del pravljice. Nariši z barvicami čez celo stran in pobarvaj.

**MATEMATIKA**

**Odštevam dvomestna števila do 100** MAT/12, 13

* **MAT DZ/12, 13:** Reši.

**Računam do 100** MAT/14, 15, MAT zvezek

Na voljo imamo 3 števila. Koliko računov seštevanja in odštevanja lahko sestavimo iz njih? Premisli.

80 89 9

80 + 9 = 89 - Sestavimo lahko 4 račune : 2 seštevanja in 2 odštevanja.

9 + 80 = 89

89 – 9 = 80 - Odštevanje vedno začni z največjim številom.

89 – 80 = 9

* **MAT zvezek:**

1. Prepiši zgornja števila in vse 4 račune.
2. Zapiši 4 račune iz števil. 5 30 25

Najbolje, da najprej napišeš 2 računa seštevanja, nato 2 odštevanja.

* **MAT DZ/14, 15:** Reši.



**Tehtam** MAT/23

* **MAT DZ/23:** Reši.

**LIKOVNA UMETNOST**

**Ustvarjanje z naravnimi materiali (mandala)**

Zagotovo ste že večkrat barvali takšne pobarvanke:

Verjetno jih poznate pod imenom mandale. Ponavadi so okrogle, pogosto simetrične (skoraj ali popolnoma).

Tule je del takšne umetnine iz naravnih materialov:



Vir: <https://www.druzinski-izleti.si/>

Tule si lahko ogledate, kako so ustvarjali učenci OŠ Jurija Dalmatina v Krškem:

<https://www.posavskiobzornik.si/panorama/mandale-iz-naravnih-materialov-89870>

Poskusi ustvarjati iz naravnih materialov (ali umetnih: lego kocke, papir, manjše igrače).

**GLASBENA UMETNOST**

**Pesem: Rac, rac racman GUM/28**

1. **Ugani naslov skladbe**

Poslušaj skladbo skladateljice Mire Voglar, ki jo imaš v prilogi.

* Si uganil/a naslov?
* Katere inštrumente si slišal/a v skladbi?
* Če imaš doma dve orehovi lupini, lahko posnemaš regljanje žabice.

1. **Učenje pesmi: Rac, rac, racman**

Poslušaj glasbeni posnetek pesmi v prilogi.

Poskušaj zapeti pesem po posameznih frazah, nato pa celo zapoj (večkrat).

1. **DZ GUM/28**

Oglej si celotno stran, kjer je predstavljena pesem Rac, rac, racman.

Zapoj pesem tako, da s prstom slediš račkam in žabicam. Ugotoviš, da je tako prikazana melodija.

Višina račke in žabice pomeni višino tona, velikost račke in žabice pa dolžino tona.

Lahko se premikaš kot račka ali žabica in prepevaš melodijo.

**ŠPORT**

**Preigravanje in obvladovanje žoge z nogo** 2 uri

Pred izvajanjem gibalnih dejavnosti se **ogrej** (od glave do peta – kot v šoli), da ne bo poškodb.

V tem tednu boš še vadil/a spretnost podaje žoge z nogo in preigravanje z žogo (v tem primeru bi bilo lažje, če v igro vključiš še koga). S sestrico ali bratcem lahko še enkrat ponoviš vse ali nekatere vaje preteklega tedna.

V prilogi ti pošiljam vadbo po postajah, lahko jih narediš manj, lahko pa se spomniš kakšno svojo vajo za zraven. Vaje lahko izvajaš skozi cel teden. Ker se vaje izvajajo tudi na tleh, ti priporočam, da jih, seveda v lepem vremenu, delaš zunaj, kjer je za to primeren prostor npr. trava na dvorišču…

Vaje z žogo (tudi tu si lahko narediš postaje):

1. postaja: **Zadeni gol**

Žogo brcaj v gol (lahko si gol narišeš ali zadevaš kakšen drug cilj). Žogo brcaj na različne načine, npr. z notranjim, zunanjim delom stopala, s prsti. Postopoma povečuj razdaljo.

2. postaja: **Podiranje kijev/predmetov**

Podiraj postavljene kije ali predmete.


3. postaja: **Okrog stožcev ali predmetov**

S stožci ali predmeti oblikuj »progo«. Z nogo vodi žogo po progi.

4. postaja: **Zadeni/škatlo/koš**

Ciljaj v prevrnjeno škatlo ali koš.

Lahko se igrate tudi igro Pepček.



**ŠPORTNI DAN: POHOD**

En dan v tednu se odpravite na daljši sprehod ali pohod, lahko tudi popoldne ali med vikendom.

**Upoštevanje ukrepov** v danih razmerah je zelo pomembno, zato aktivnost izvedite v krogu družine ali z vsaj enim od staršev **v okolici doma**. Izbirajte poti, ki niso tako obiskane.

Poskrbite za **športna oblačila in obutev.**

S seboj vzemite **vodo** in kakšen prigrizek.

Ustrezno se **zaščitite pred klopi** (pršilo proti klopom, svetla oblačila).

Torej, en dan je namenjen športnemu dnevu, kar pomeni, da tisti dan ne delate šolskih nalog.

*Če komu to ne ustreza, lahko nadomesti z drugo športno oz. gibalno aktivnostjo.*

Veliko športnih užitkov in naužijte se svežega zraka!

Ob tem bo pridobljena OCENA pri ŠPO: *»Hodi (približno) dve uri s krajšimi postanki.«*

Zato mi sporočite, **koliko časa** ste približno hodili (v obe smeri) in **cilj ali traso**

*(npr. Šumberk, ob Bistrici,…).*